b'\n_START_ARTICLE_\nModulacija\n_START_PARAGRAPH_\nModulacija v elektroniki in telekomunikacijah pomeni na\xc4\x8din spreminjanja lastnosti periodi\xc4\x8dnega (po navadi visokofekven\xc4\x8dnega) signala (nosilni signal) z uporabo t. i. modulacijskega signala, ki vsebuje informacije, ki jih \xc5\xbeelimo oddajati oz. prena\xc5\xa1ati na daljavo. Modulacijski signal lahko spreminja amplitudo, frekvenco ali fazni kot nosilnega signala, ki je v ve\xc4\x8dini primerov sinusne oblike._NEWLINE_Modulacija se uporablja za prenos informacij, \xc4\x8de jih z dolo\xc4\x8deno metodo komunikacije ne moremo prenesti samostojno._NEWLINE_V sprejemniku poteka obraten proces - demodulacija - s katerim se izlo\xc4\x8di prvotna oblika signala.'